sá vr̥trám pāpmā́naṃ hatvā víjité 'bhaye 'nāṣṭre dákṣiṇā nināya tásmādápyetárhi yadaìvaìténa mā́dhyandinena pávamānena stuvaté 'tha víjité 'bhaye 'nāṣṭre dákṣiṇā nīyante tátho evaìṣá etaíḥ pañcábhirgráhaiḥ pāpmáne dviṣate bhrātr̥vyāya vájram práharati sá vr̥trám pāpmā́naṃ hatvā víjité 'bhaye nāṣṭre dákṣiṇā nayati tásmādvā etānpáñca gráhāngr̥hṇāti